**Ettepanek täiendada eelnõu seletuskirja**

**6.1. Sotsiaalne mõju (eelnõu seletuskiri lk.46)**

**Mõju tervisele ja tervishoiukorraldusele (eelnõu seletuskiri lk.48)**

Eelnõu seletuskirjale võiks lisada diskrimineerimisohu vanemaealiste juurdepääsul tervishoiuteenustele. Tervishoiuvaldkond on üks põhisektoreid, kus patsiendi ja arsti suhtluses võivad arstid ja teised tervishoiuteenuse osutajad omada hoiakuid, uskumusi ja käitumist, mis on seotud diskrimineerimisega vanemate patsientide suhtes. Uuringud on näidanud, et mõned arstid ei suhtu eakate inimeste terviseprobleemide ravimisse hoolivalt.[[1]](#footnote-1) Tervishoiuvaldkonda võib kuuluda ka vanemaealiste põhjendamatu institutsionaliseerumine, kus nad jäetakse ilma isiklikust autonoomiast ja vabadusest. Probleem on selles, et paljud rahvusvahelised normid põhinevad meditsiinilisel mudelil, mille järgi vaadeldakse füsioloogilisi piiranguid kui midagi, mis käivad alati ja eranditult vananemisega kaasas. Kui ollakse sellisel seisukohal, on peaaegu võimatu kohaldada vanemas eas puuetega inimeste õigusi võrdselt.[[2]](#footnote-2)

**Mõju inimeste heaolule ja sotsiaalsele kaitsele (eelnõu seletuskiri lk.48)**

Suuremat tähelepanu vajab vanemaealiste vaesuse teema. 2022. aastal elas Eestis suhtelises vaesuses 65+ vanuses inimesi 47%, samas kui ELi keskmine on 18%.[[3]](#footnote-3)

**Mõju tööturule ja keskkonnale (eelnõu seletuskiri lk.50**

Tööturul toimuvat mõjutab eri vanuserühmade juurdepääs haridusele ja ümberõppele. Üldharidus-, kutse- või kraadiõppes osalemine lõpeb praktiliselt 30-ndateks eluaastateks. Kui 15-19 aastastest õpib 87%, 20-29 aastastest 22% üldharidus-, kutse- või kraadiõppes, siis 30-39 aastastest vaid 13%. 40-49 aastaseid osaleb vaid 5%, 50-59 aastaseid 6%, 60-69 aastaseid 2%, mis on väga väike osakaal.[[4]](#footnote-4)

1. [Poor treatment of older people in the NHS is an attitude problem](http://www.agediscrimination.info/News/Pages/ItemPage.aspx?Item=343). Agediscrimination.info (15 February 2011). Retrieved on 11 April 2012. [The Department of Health says there is no place for age discrimination in the NHS, but a new report shows the middle-aged 'miss out' on life-saving cancer surgery](http://www.agediscrimination.info/News/Pages/ItemPage.aspx?Item=364). Agediscrimination.info (18 March 2011). Retrieved on 11 April 2012.

   Robb, C.; Hongbin, C.; Haley, W. E. (2002). "Ageism in mental health and health care: A critical review". Journal of Clinical Geropsychology. **8** (1): 1–12. [doi](https://en.wikipedia.org/wiki/Doi_(identifier)):[10.1023/A:1013013322947](https://doi.org/10.1023%2FA%3A1013013322947). [S2CID](https://en.wikipedia.org/wiki/S2CID_(identifier)) [71024173](https://api.semanticscholar.org/CorpusID:71024173). [↑](#footnote-ref-1)
2. Georgantzi, G. „AGE Platform Europe Statement at 13th Conference of States Parties to the CRPD Round Table 2 on „Addressing the rights and needs of older persons with disabilities: ageing and demographic trends“. Brüssel 2020. – AGEPlatformEurope\_Statement\_Roundtable\_COSP13\_olderpersonswithdisabilities.pdf (age-platform.eu). [↑](#footnote-ref-2)
3. Allikas: Statistikaamet 2023 [↑](#footnote-ref-3)
4. Pettai,I.Kase,H. Vanemaealiste olukord Eestis. Üle-eestilise 2022.aasta uuringu tulemused. Eesti Avatud Ühiskonna Instituut. 2023, lk.9. [↑](#footnote-ref-4)